Source: http://docplayer.fi/3935869-Valmisteyhteenveto-4-2-annostus-ja-antotapa-valmistetta-saa-kayttaa-vain-laskimoon-annettavien-bisfosfonaattien-antoon-perehtynyt-laakari.html
Timestamp: 2017-12-18 20:51:42+00:00
Document Index: 20509848

Matched Legal Cases: ['kko ', 'kko ', 'kko ', 'kko ', 'kko ', 'kko ']

VALMISTEYHTEENVETO. 4.2 Annostus ja antotapa Valmistetta saa käyttää vain laskimoon annettavien bisfosfonaattien antoon perehtynyt lääkäri. - PDF
VALMISTEYHTEENVETO. 4.2 Annostus ja antotapa Valmistetta saa käyttää vain laskimoon annettavien bisfosfonaattien antoon perehtynyt lääkäri.
Download "VALMISTEYHTEENVETO. 4.2 Annostus ja antotapa Valmistetta saa käyttää vain laskimoon annettavien bisfosfonaattien antoon perehtynyt lääkäri."
1 VALMISTEYHTEENVETO 1. LÄÄKEVALMISTEEN NIMI Osate 4 mg / 5 ml, infuusiokonsentraatti, liuosta varten 2. VAIKUTTAVAT AINEET JA NIIDEN MÄÄRÄT Yksi 5 ml:n injektiopullo konsentraattia sisältää tsoledronihappomonohydraattia, joka vastaa 4 mg tsoledronihappoa. Yksi millilitra konsentraattia sisältää tsoledronihappomonohydraattia, joka vastaa 0,8 mg tsoledronihappoa. Täydellinen apuaineluettelo, ks. kohta LÄÄKEMUOTO Infuusiokonsentraatti, liuosta varten Kirkas ja väritön liuos. 4. KLIINISET TIEDOT 4.1 Käyttöaiheet - Luustotapahtumien (patologisten murtumien, selkäydinkompression, luuston sädehoidon tai leikkauksen tai kasvaimen aiheuttaman hyperkalsemian) ehkäiseminen aikuispotilailla, joilla on luustoon liittyvä pitkälle edennyt syöpä. - Kasvaimen aiheuttaman hyperkalsemia (TIH) hoito aikuispotilailla. 4.2 Annostus ja antotapa Valmistetta saa käyttää vain laskimoon annettavien bisfosfonaattien antoon perehtynyt lääkäri. Annostus Luustoon liittyvien tapahtumien ehkäiseminen potilailla, joilla on luustoon liittyvä pitkälle edennyt syöpä Aikuiset ja vanhukset Suositusannos luustoon liittyvien tapahtumien ehkäisyyn potilailla, joilla on luustoon liittyvä pitkälle edennyt syöpä, on 4 mg tsoledronihappoa 3 4 viikon välein. Potilaille tulee antaa lisäksi päivittäin suun kautta 500 mg kalsiumia ja 400 KY D-vitamiinia. Tehtäessä päätöstä hoidon antamisesta luustotapahtumien ehkäisemiseksi potilaille, joilla on luumetastaaseja, tulee ottaa huomioon, että hoidon vaikutuksen alkaminen kestää 2-3 kuukautta. Kasvaimen aiheuttaman hyperkalsemian hoito Aikuiset ja vanhukset Suositusannos hyperkalsemian hoitoon (albumiinilla korjattu seerumin kalsiumpitoisuus 12,0 mg/dl tai 3,0 mmol/l) on 4 mg tsoledronihappoa kerta-annoksena. Munuaisten vajaatoiminta Kasvaimen aiheuttama hyperkalsemia: Kasvaimen aiheuttamaa hyperkalsemiaa sairastaville potilaille, joilla on myös vakava munuaisten vajaatoiminta, Osate-hoitoa tulee harkita vain hoidon riskien ja hyötyjen arvioinnin jälkeen. Potilaita, joiden seerumin kreatiniini oli > 400 μmol/l tai > 4,5 mg/dl, ei otettu mukaan kliinisiin tutkimuksiin. Annosta ei tarvitse muuttaa potilaille, joilla on kasvaimen aiheuttama hyperkalsemia ja seerumin kreatiniini < 400 μmol/l tai < 4,5 mg/dl (ks. kohta 4.4). 1
2 Luustotapahtumien ehkäisyyn potilailla, joilla on luustosta lähtöisin oleva tai luustoon levinnyt pitkälle edennyt syöpä: Aloitettassa Osate-hoitoa potilaille, joilla on multippeli myelooma tai kiinteiden kasvaimien aiheuttamia metastaattisia luuleesioita, tulee määrittää seerumin kreatiniini ja kreatiniinipuhdistuma (CLcr). CLcr on laskettu seerumin kreatiniinista Cockroft-Gault-kaavalla. Osatea ei suositella potilaille, joilla on ennen hoidon aloittamista vaikea munuaisten vajaatoiminta. Vaikea munuaisten vajaatoiminta määritetään tälle potilasryhmälle CLcr < 30 ml/min. Potilaita, joiden seerumin kreatiniini oli > 265 μmol/l tai > 3,0 mg/dl, ei otettu mukaan kliinisiin tsoledronihappotutkimuksiin. Potilailla, joilla on luumetastaaseja ja ennen hoidon aloittamista lievä tai kohtalainen munuaisten vajaatoiminta, suositetaan seuraavia Osate-annoksia. Lievä tai kohtalainen munuaisten vajaatoiminta määritetään tälle potilasryhmälle CLcr ml/min (ks. myös kohta 4.4). Lähtötason kreatiniinipuhdistuma (ml/min) Suositettu Osate-annos* > 60 4,0 mg tsoledronihappoa ,5 mg* tsoledronihappoa ,3 mg* tsoledronihappoa ,0 mg* tsoledronihappoa * Annokset on laskettu tavoitteena AUC-arvo 0,66 (mg hr/l) (CLcr = 75 ml/min). Pienennettyjä annoksia saavien munuaisten vajaatoimintapotilaiden oletetaan saavuttavan saman AUC-arvon kuin potilaiden, joiden kreatiniinipuhdistuma on 75 ml/min. Hoidon aloituksen jälkeen seerumin kreatiniinipitoisuus tulee mitata ennen jokaista Osate-annosta, ja hoito tulee keskeyttää, jos munuaisten toiminta on heikentynyt. Kliinisissä tutkimuksissa munuaistoiminnan heikkeneminen määriteltiin seuraavasti: - Potilailla, joilla normaali seerumin kreatiniinipitoisuus lähtötilanteessa (< 1,4 mg/dl tai < 124 μmol/l): nousu 0,5 mg/dl tai 44 μmol/l; - Potilailla, joilla epänormaali kreatiniinipitoisuus lähtötilanteessa (> 1,4 mg/dl tai > 124 μmol/l): nousu 1,0 mg/dl tai 88 μmol/l; Kliinisissä tutkimuksissa tsoledronihappohoito aloitettiin uudestaan vain jos kreatiniiniarvot palautuivat 10 %:n sisälle lähtötilanteen arvoista (ks. kohta 4.4). Tsoledronihappohoito tulee aloittaa uudestaan samalla annoksella, jota annettiin ennen hoidon keskeyttämistä. Pediatriset potilaat Tsoledronihapon turvallisuutta ja tehoa 1 17 vuoden ikäisten lasten hoidossa ei ole varmistettu. Saatavilla olevan tiedon perusteella, joka on kuvattu kohdassa 5.1, ei voida antaa annostusta koskevia suosituksia. Antotapa Laskimoon. Osate 4 mg:n / 5 ml:n infuusioliuoskonsentraattia, jota on laimennettu edelleen 100 ml:aan nestettä (ks. kohta 6.6), tulee antaa vähintään 15 minuutin ajan kestävänä kerta-annosinfuusiona laskimoon. Potilailla, joilla on lievä tai kohtalainen munuaisten vajaatoiminta, suositellaan pienennettyjä tsoledronihappoannoksia (ks. kohta Annostus edellä ja kohta 4.4). Ohjeet pienennettyjen Osate-annosten valmistamiseksi: Vedä ruiskuun tarvittava tilavuus konsentraattia seuraavasti: - 4,4 ml 3,5 mg:n annosta varten - 4,1 ml 3,3 mg:n annosta varten - 3,8 ml 3,0 mg:n annosta varten 2
3 Ks. kohdasta 6.6 ohjeet Osaten laimentamiseksi ennen lääkkeen antoa. Ruiskuun vedetty määrä konsentraattia täytyy laimentaa edelleen 100 ml:lla steriiliä 0,9 % m/v natriumkloridiliuosta tai 5 % m/v glukoosiliuosta. Annos tulee antaa vähintään 15 minuutin kestoisena kertainfuusiona laskimoon erillisellä infuusioletkulla. Osate-konsentraattia ei saa sekoittaa kalsiumia tai muita kahdenarvoisia kationeja sisältävien infuusioliuosten, kuten Ringer-laktaatin, kanssa, ja se tulisi antaa kerta-annoksena laskimoon erillisellä infuusioletkulla. Potilaat on nesteytettävä kunnolla ennen tsoledronihapon antoa ja sen jälkeen. 4.3 Vasta-aiheet - Yliherkkyys vaikuttavalle aineelle, muille bisfosfonaateille tai kohdassa 6.1 mainituille apuaineille - Imetys (ks. kohta 4.6) 4.4 Varoitukset ja käyttöön liittyvät varotoimet Yleistä Ennen Osaten antamista potilaat on tutkittava riittävän nesteytyksen varmistamiseksi. Liiallista nesteytystä tulee välttää, jos potilaalla on sydämen vajaatoiminnan vaara. Hyperkalsemiaan liittyviä metabolisia peruslaboratorioarvoja, kuten seerumin kalsium-, fosfaatti- ja magnesiumpitoisuutta, tulee seurata huolellisesti Osate-hoidon aloittamisen jälkeen. Lyhytaikainen tukihoito voi olla tarpeen hypokalsemian, hypofosfatemian tai hypomagnesemian ilmetessä. Hoitamattomien hyperkalsemiapotilaiden munuaisten toiminta on yleensä jonkin verran heikentynyttä, minkä vuoksi on harkittava munuaisten toiminnan huolellista seuraamista. Vaikeita, sairaalahoitoa vaatineita hypokalsemiatapauksia on raportoitu. Joissakin tapauksissa voi esiintyä henkeä uhkaavaa hypokalsemiaa. Osteoporoosiin ja Pagetin luusairauden hoitoon on saatavilla muita tuotteita, joiden vaikuttavana ainesosana on tsoledronihappo. Osate-hoitoa käyttäville potilaille ei pidä antaa samanaikaisesti näitä tuotteita tai muita bisfosfonaatteja, koska näiden aineiden yhteysvaikutusta ei tunneta. Munuaisten vajaatoiminta Kasvaimen aiheuttamaa hyperkalsemiaa sairastavat potilaat, joilla todetaan heikentynyt munuaisten toiminta, tulee tutkia asianmukaisesti ja harkita, onko Osate-hoidolla saavutettava mahdollinen hyöty suurempi kuin siitä mahdollisesti aiheutuva riski. Tehtäessä päätöstä hoidon antamisesta luustotapahtumien ehkäisemiseksi potilaille, joilla on luumetastaaseja, tulee ottaa huomioon, että hoidon vaikutuksen alkaminen kestää 2-3 kuukautta. Tsoledronihapon käytön yhteydessä on raportoitu munuaisten vajaatoimintaa. Tekijöihin, jotka voivat lisätä munuaisten toimintakyvyn heikkenemisen mahdollisuutta, kuuluvat dehydraatio, todettu munuaisten vajaatoiminta, useat tsoledronihapon ja muut bisfosfonaattien käyttökerrat sekä muiden munuaistoksisten lääkevalmisteiden käyttö. Vaikka riski on pienempi annettaessa 4 mg:n annos tsoledronihappoa 15 minuutin aikana, munuaisten toimintakyky voi silti heikentyä. Munuaisten vajaatoimintaan ja dialyysiin johtanutta munuaisten toiminnan heikkenemistä on raportoitu potilailla, jotka ovat saaneet 4 mg:n aloitusannoksen tai kerta-annoksen tsoledronihappoa. Myös seerumin kreatiniiniarvot ovat nousseet joillakin potilailla, joille on annettu pitkäaikaisesti suositusannos tsoledronihappoa luustotapahtumien ehkäisemiseksi, tosin harvemmin. 3
4 Potilaiden seerumin kreatiniinipitoisuudet tulee tutkia ennen jokaista tsoledronihappoannosta. Aloitettaessa hoitoa potilailla, joilla on luumetastaaseja ja lievä tai kohtalainen munuaisten vajaatoiminta, suositetaan pienempiä tsoledronihappoannoksia. Osate tulee lopettaa potilailla, joilla hoidon aikana havaitaan munuaisten toiminnan heikentyneen. Osate aloitetaan uudestaan vain kun seerumin kreatiniiniarvot palautuvat 10 %:n sisälle lähtötilanteen arvoista. Osate- hoito tulee aloittaa uudestaan samalla annoksella kuin ennen hoidon keskeyttämistä. Koska tsoledronihappo voi vaikuttaa munuaisten toimintaan eikä vaikeaa munuaisten vajaatoimintaa alkutilanteessa sairastavia potilaita (kliinisissä tutkimuksissa määrittely kasvaimen aiheuttamaa hyperkalsemiaa sairastaville potilaille: seerumin kreatiniini 400 μmol/l tai 4,5 mg/dl, ja syöpäpotilaille, joilla on luumetastaaseja: seerumin kreatiniini 265 μmol/l tai 3,0 mg/dl) koskevaa kliinistä turvallisuustietoa ole, ja koska farmakokinetiikasta vaikeaa munuaisten vajaatoimintaa alkutilanteessa sairastavilla potilailla (kreatiniinipuhdistuma < 30 ml/min) on vain vähän tietoa, Osaten käyttöä ei suositella potilaille, joilla on vaikea munuaisten vajaatoiminta. Maksan vajaatoiminta Koska potilaista, joilla on vaikea maksan vajaatoiminta, on vain vähän tietoa, tämän potilasryhmän osalta ei voida antaa täsmällisiä hoitosuosituksia. Leuan osteonekroosi Leuan osteonekroosia (ONJ) on raportoitu enimmäkseen syöpäpotilailla, jotka saavat luun resorptiota estäviä lääkevalmisteita, kuten tsoledronihappoa. Monet näistä potilaista saivat myös kemoterapiaa ja kortikosteroideja. Pääosa raportoiduista tapauksista liittyi hampaiden käsittelyyn, kuten hampaiden poistoon. Monilla oli myös merkkejä paikallisesta infektiosta, esimerkiksi osteomyeliitistä. Seuraavat riskitekijät on huomioitava arvioitaessa potilaan riskiä leuan osteonekroosin kehittymiselle: - Bisfosfonaatin voimakkuusluokka (mitä tehokkaampi aine, sitä suurempi riski), antoreitti (suurempi riski parenteraalisen antotavan yhteydessä) ja kumulatiivinen annos - Syöpä, kemoterapia, sädehoito, kortikosteroidit, tupakointi - Aiempi hammassairaus, huono suuhygienia, periodontaalinen sairaus, invasiiviset hammastoimenpiteet ja huonosti istuvat hammasproteesit. Ennen kuin bisfosfonaattihoito aloitetaan potilailla, joilla on samanaikaisia riskitekijöitä, tulee harkita hammastutkimusta ja tarkoituksenmukaista ehkäisevää hoitoa. Jos mahdollista, näiden potilaiden tulee välttää hoidon aikana invasiivisia hammaskäsittelyjä. Potilaille, joille kehittyy leuan osteonekroosi bisfosfonaattihoidon aikana, hammaskirurgia voi pahentaa tilaa. Ei ole tietoa, vähentääkö, bisfosfonaattihoidon keskeytys leuan osteonekroosiriskiä potilailla, jotka tarvitsevat hammaskäsittelyä. Hoitavan lääkärin kliinisen päätöksen tulee ohjata jokaisen potilaan hoidon suunnittelua yksilöllisen riski-hyötysuhteen arvion pohjalta. Luusto- ja lihaskipu Lääkkeen markkinoille tulon jälkeen tsoledronihappoa käyttävillä potilailla on raportoitu vakavia ja ajoittaisia luu-, nivel- ja/tai lihaskipuja. Kyseisiä tapahtumia on kuitenkin raportoitu harvoin. Oireiden ilmaantumista edeltävä aika vaihteli päivästä useaan kuukauteen hoidon aloittamisesta. Useimmilla potilailla oireet lievenivät hoidon lopettamisen jälkeen. Osalla potilaista oireet palasivat, kun hoito aloitettiin uudelleen joko tsoledronihapolla tai toisella bisfosfonaatilla. Epätyypilliset reisiluun murtumat Epätyypillisiä subtrokantreerisia ja diafyseaalisia reisiluun murtumia on raportoitu bisfosfonaattihoidon yhteydessä ensisijaisesti niillä potilailla, jotka ovat saaneet pitkäaikaista bisfosfonaattihoitoa. Tällaisia poikittaisia tai lyhyitä, vinoja murtumia voi ilmetä missä tahansa reisiluun pienen trokanterin alapuolen ja 4
5 nivelnastan yläpuolisen alueen välissä. Näitä murtumia tapahtuu yleensä hyvin pienten traumojen yhteydessä tai ilman traumaa, ja eräät potilaat voivat kokea kipua reidessä tai nivusissa. Usein murtumat muistuttavat ensin rasitusmurtumia, ennen kuin ne viikkojen tai kuukausien kuluessa muuttuvat täydellisiksi reisiluun murtumiksi. Murtumat saattavat olla molemminpuolisia, joten toinenkin reisiluu on tutkittava, jos bisfosfonaattihoitoa saavalla potilaalla todetaan reisiluun varsiosan murtuma. Myös näiden murtumien viivästynyttä paranemista on raportoitu. Potilailla, joilla epäillään epätyypillistä reisiluun murtumaa, tulee harkita bisfosfonaattihoidon keskeyttämistä potilaan tilan arvion ajaksi, ja keskeyttämispäätöksen on perustuttava yksilölliseen riski-hyötysuhteen arvioon. Potilaita on ohjeistettava ilmoittamaan kaikista mahdollisista bisfosfonaattihoidon aikana ilmenevistä reisi-, lonkka- tai nivuskivuista, ja tällaisista oireista kertovat potilaat on tutkittava mahdollisen reisiluun epätäydellisen murtuman varalta. Tämä lääkevalmiste sisältää alle 1 mmol natriumia (23 mg) annosta kohden, eli se on olennaisesti "natriumvapaa". 4.5 Yhteisvaikutukset muiden lääkevalmisteiden kanssa sekä muut yhteisvaikutukset Kliinisissä tutkimuksissa tsoledronihappoa on annettu samaan aikaan yleisesti käytössä olevien syöpälääkkeiden, diureettien, mikrobilääkkeiden ja analgeettien kanssa ilman ilmeisiä kliinisiä yhteisvaikutuksia. Tsoledronihappo ei sitoudu mainittavassa määrin plasman proteiineihin eikä estä ihmisen P450-entsyymejä in vitro (ks. kohta 5.2), mutta muodollisia kliinisiä yhteisvaikutustutkimuksia ei ole tehty. Annettaessa bisfosfonaatteja aminoglykosidien kanssa kehotetaan noudattamaan varovaisuutta, koska näillä lääkkeillä voi olla additiivinen vaikutus, jolloin seerumin kalsiumpitoisuus voi pysyä pienenä pitempään kuin olisi tarpeen. Annettaessa Osatea yhdessä muiden mahdollisesti munuaistoksisten lääkevalmisteiden kanssa on noudatettava varovaisuutta. Huomiota tulee kiinnittää myös hypomagnesemian kehittymisen mahdollisuuteen hoidon aikana. Multippelia myeloomaa sairastavilla potilailla munuaisten vajaatoiminnan riski saattaa olla suurentunut annettaessa Osatea yhdessä talidomidin kanssa. Leuan osteonekroosia on raportoitu potilailla, jotka ovat saaneet tsoledronihappoa ja antiangiogeenisiä lääkevalmisteita samanaikaisesti. 4.6 Hedelmällisyys, raskaus ja imetys Raskaus Ei ole olemassa tarkkoja tietoja tsoledronihapon käytöstä raskaana oleville naisille. Tsoledronihappoa koskevat lisääntymistutkimukset eläimillä ovat osoittaneet reproduktiivista toksisuutta (katso kohta 5.3). Mahdollista riskiä ihmiselle ei tunneta. Osatea ei pitäisi käyttää raskauden aikana. Imetys Ei tiedetä, erittyykö tsoledronihappo äidinmaitoon. Osate on vasta-aiheinen imettäville äideille (ks. kohta 4.3). Hedelmällisyys Tsoledronihapon mahdollista haitallista vaikutusta vanhempien ja F1-sukupolven hedelmällisyyteen arvioitiin rotilla. Tämä johti liioiteltuun farmakologiseen vaikutukseen, jonka katsotaan liittyvän valmisteen luuston kalsiumin aineenvaihdunnan estosta johtuvaan tiineen rotan hypokalsemiaan, joka on bisfosfonaattien luokkavaikutus, dystokiaan ja ennenaikaiseen tutkimuksen lopetukseen. Siten näiden tulosten perusteella ei voida määrittää tsoledronihapon todellista vaikutusta hedelmällisyyteen ihmisissä. 5
6 4.7 Vaikutus ajokykyyn ja koneiden käyttökykyyn Haittavaikutukset, kuten heitehuimaus ja uneliaisuus, voivat vaikuttaa ajokykyyn tai koneiden käyttökykyyn, joten Osate-hoidon aikaisessa ajoneuvolla ajossa ja koneiden käytössä on noudatettava varovaisuutta. 4.8 Haittavaikutukset Yhteenveto valmisteen turvallisuusprofiilista Kolmen päivän kuluessa tsoledronihappoannoksesta akuutin vaiheen reaktio on yleisesti ilmoitettu haittavaikutus. Oireisiin liittyy luukipua, kuumetta, väsymystä, nivelkipua, myalgiaa ja kuumehorkkaa. Nämä oireet yleensä häviävät parin päivän sisällä (ks. kuvaus valikoiduista haittavaikutuksista). Tsoledronihapon hyväksytyissä indikaatioissa tärkeät tunnistetut riskit ovat seuraavia: munuaisten vajaatoiminta, leuan osteonekroosi, akuutin vaiheen reaktio, hypokalsemia, silmiin liittyvät haittatapahtumat, eteisvärinä, anafylaksia. Jokaisen riskin esiintyvyydet on lueteltu taulukossa 1. Taulukkomuodossa esitetty luettelo haittavaikutuksista Seuraavat taulukossa 1 luetellut haittavaikutukset on koottu kliinisistä tutkimuksista ja markkinoille tulon jälkeisistä raporteista, joissa 4 mg tsoledronihappoa on käytetty pääasiassa krooniseen hoitoon: Taulukko 1 Haittatapahtumat on luokiteltu yleisyyden mukaan seuraavasti (yleisimmät ensin): hyvin yleinen ( 1/10), yleinen ( 1/100, <1/10), melko harvinainen ( 1/1 000, <1/100), harvinainen ( 1/10 000, <1/1 000), hyvin harvinainen (<1/10 000), tuntematon (koska saatavissa oleva tieto ei riitä arviointiin). Veri ja imukudos Harvinaiset: Immuunijärjestelmä Harvinaiset: Psyykkiset häiriöt Harvinaiset: Hermosto Silmät Hyvin harvinainen: Sydän Harvinaiset: Hengityselimet, rintakehä ja välikarsina Anemia Trombosytopenia, leukopenia Pansytopenia Yliherkkyysreaktio Angioneuroottinen ödeema Ahdistuneisuus, unihäiriöt Sekavuus Päänsärky Heitehuimaus, tuntoharha, makuhäiriö, heikentynyt tuntoherkkyys, lisääntynyt tuntoherkkyys, vapina, uneliaisuus Sidekalvontulehdus Näön sumetuminen, silmän kovakalvon tulehdus (skleriitti) ja silmäkuopan tulehdus Suonikalvon tulehdus, episkleriitti Kohonnut verenpaine, matala verenpaine, eteisvärinä, pyörtymiseen tai verenkiertokollapsiin johtava matala verenpaine Sydämen harvalyöntisyys Hengenahdistus, yskä, keuhkoputkien supistelu 6
7 Harvinaiset: Ruoansulatuselimistö Iho ja ihonalainen kudos Luusto, lihakset ja sidekudos Munuaiset ja virtsatiet Yleisoireet ja antopaikassa todettavat haitat Tutkimukset Hyvin yleiset: Harvinaiset: Interstitiaalinen keuhkosairaus Pahoinvointi, oksentelu, anoreksia Ripuli, ummetus, vatsakipu, ruoansulatushäiriö, suutulehdus, suun kuivuminen Kutina, ihottuma (kuten punoittava ihottuma ja täpläinen (makulaarinen) ihottuma), lisääntynyt hikoilu Luukipu, lihaskipu, nivelkipu, laaja-alainen kipu Lihaskouristukset, leuan osteonekroosi Munuaisten vajaatoiminta Akuutti munuaisten vajaatoiminta, hematuria, proteinuria Kuume, flunssankaltainen oireyhtymä (johon liittyy väsymys, vilunväreet, huonovointisuus ja punotus) Voimattomuus, perifeerinen turvotus, injektiokohdan reaktiot (kuten kipu, ärtyminen, turvotus, kovettuminen), rintakipu, painonnousu, anafylaktinen reaktio/sokki, urtikaria Hypofosfatemia Veren kreatiniini- ja urea-arvojen nousu, hypokalsemia Hypomagnesemia, hypokalemia Hyperkalemia, hypernatremia Kuvaus valikoiduista haittavaikutuksista Munuaistoiminnan heikentyminen Tsoledronihapon käytön yhteydessä on raportoitu munuaisten vajaatoimintaa. Tsoledronihapon rekisteröintitutkimuksissa tutkittiin luustoon liittyvien tapahtumien ehkäisyä luustoon levinneen syövän osalta. Kerättyjen turvallisuustietojen poolatussa analyysissä tsoledronihappoon liittyviksi epäiltyjen munuaisten vajaatoimintaan liittyvien haittatapahtumien (haittavaikutusten) esiintymistiheys oli seuraava: multippeli myelooma (3,2 %), eturauhassyöpä (3,1 %), rintasyöpä (4,3 %), keuhkosyöpä ja muut kiinteät kasvaimet (3,2 %). Tekijöihin, jotka voivat lisätä munuaisten toimintakyvyn heikkenemisen mahdollisuutta, kuuluvat dehydraatio, todettu munuaisten vajaatoiminta, useat tsoledronihapon ja muiden bisfosfonaattien käyttökerrat sekä muiden munuaistoksisten lääkevalmisteiden samanaikainen käyttö tai infuusioajan lyhentäminen alle suositusten. Munuaisten vajaatoimintaan ja dialyysiin johtanutta munuaisten toiminnan heikkenemistä on raportoitu potilailla, jotka ovat saaneet 4 mg:n aloitusannoksen tai kerta-annoksen tsoledronihappoa (ks. kohta 4.4). Leuan osteonekroosi 7
8 Osteonekroosia (ensisijaisesti leuan) on raportoitu enimmäkseen syöpäpotilailla, jotka saavat luun resorptiota estäviä lääkevalmisteita, kuten tsoledronihappoa. Monella näistä potilaista oli merkkejä paikallisesta infektiosta, kuten osteomyeliitista. Pääosa näistä tapauksista raportoitiin syöpäpotilailla hampaan poiston tai muun hammasleikkauksen jälkeen. Leuan osteonekroosille on useita dokumentoituja riskitekijiötä, kuten syöpädiagnoosi, liitännäishoidot (esim. kemoterapia, sädehoito, kortikosteroidit) ja sairauteen liittyvät muut tilat (esim. anemia, koagulopatiat, infektio, aiempi suun sairaus). Vaikka syy-yhteyttä ei ole selvitetty, hammasleikkauksia on parantumisen viivästymisen takia suositeltu välttää (ks. kohta 4.4). Eteisvärinä Yhdessä kolme vuotta kestäneessä satunnaistetussa kaksoissokotetussa tutkimuksessa, jossa verrattiin tsoledronihapon (5 mg kerran vuodessa) tehoa ja turvallisuutta lumelääkkeeseen postmenopausaalisen osteoporoosin (PMO) hoidossa eteisvärinän kokonaisesiintyvyys oli 5 mg tsoledronihappoa saaneilla potilailla 2,5 % (96 / 3 862) ja lumelääkettä saaneilla potilailla 1,9 % (75 / 3 852). Vakavina haittatapahtumina eteisvärinää esiintyi 1,3 %:lla tsoledronihappoa saaneista potilaista (51 / 3 862) ja 0,6 %:lla lumelääkettä saaneista potilaista (22 / 3 852). Tässä tutkimuksessa havaittua eroa ei ole havaittu muissa tsoledronihappotutkimuksissa ei myöskään tutkimuksissa, joissa syöpäpotilaat saivat 4 mg tsoledronihappoa 3 4 viikon välein. Tässä yhdessä tutkimuksessa esille tullutta eteisvärinän esiintyvyyden lisääntymisen mekanismia ei tunneta. Akuutin vaiheen reaktio Tämä haittavaikutus koostuu monen oireen yhdistelmästä, johon sisältyy kuumetta, myalgiaa, päänsärkyä, raajakipua, pahoinvointia, oksentelua, ripulia ja nivelkipuja. Aika oireiden ilmaantumiseen on 3 päivää tsoledronihappoinfuusion jälkeen. Reaktiota voidaan kuvata myös flunssankaltaisiksi tai annoksen jälkeisiksi oireiksi. Epätyypilliset reisiluun murtumat Markkinoille tulon jälkeisenä aikana on raportoitu seuraavia reaktioita (yleisyys harvinainen): Epätyypilliset subrokanteeriset ja diafyseaaliset reisiluun murtumat (bisfosfonaattien luokkavaikutus). Epäillyistä haittavaikutuksista ilmoittaminen On tärkeää ilmoittaa myyntiluvan myöntämisen jälkeisistä lääkevalmisteen epäillyistä haittavaikutuksista. Se mahdollistaa lääkevalmisteen hyöty-haitta-tasapainon jatkuvan arvioinnin. Terveydenhuollon ammattilaisia pyydetään ilmoittamaan kaikista epäillyistä haittavaikutuksista seuraavalle taholle: www-sivusto: Lääkealan turvallisuus- ja kehittämiskeskus Fimea Lääkkeiden haittavaikutusrekisteri PL 55 FI Fimea 4.9 Yliannostus Kliininen kokemus tsoledronihapon aiheuttamasta akuutista yliannostuksesta on vähäistä. Tsoledronihappoannoksia 48 mg:aan asti on ilmoitettu virheellisesti annetuiksi. Suositettuja suurempia annoksia (ks. kohta 4.2) saaneita potilaita on seurattava huolellisesti, koska munuaisten toiminnan heikkenemistä (myös munuaisten vajaatoimintaa) ja seerumin elektrolyyttien (kuten kalsiumin, fosforin ja magnesiumin) poikkeavuuksia on havaittu. Hypokalsemian kehittyessä potilaalle tulee antaa kliinisen tilanteen edellyttäessä kalsiumglukonaatti-infuusio. 5. FARMAKOLOGISET OMINAISUUDET 5.1 Farmakodynamiikka 8
9 Farmakoterapeuttinen ryhmä: Luukudokseen vaikuttavat lääkkeet, bisfosfonaatit, ATC-koodi: M05BA08 Tsoledronihappo kuuluu bisfosfonaattien ryhmään ja vaikuttaa ensisijaisesti luuhun. Se on osteoklastien aiheuttaman luun resorption estäjä. Bisfosfonaattien selektiivinen vaikutus luuhun perustuu siihen, että niiden hakuisuus mineralisoituneeseen luuhun on voimakas. Tarkkaa osteoklastisen toiminnan estävää mekanismia ei molekyylitasolla kuitenkaan vielä tunneta. Pitkäaikaisten eläintutkimusten mukaan tsoledronihappo estää luun resorptiota vaikuttamatta haitallisesti luun muodostumiseen, mineralisaatioon tai mekaanisiin ominaisuuksiin. Sen lisäksi, että tsoledronihappo on potentti luun resorption estäjä, sillä on myös useita kasvainten kasvua estäviä ominaisuuksia, jotka saattavat myötävaikuttaa sen tehoon metastaattisen luusairauden hoidossa. Prekliinisissä tutkimuksissa on osoitettu seuraavat ominaisuudet: - In vivo: Estää luun osteoklastista resorptiota, mikä muuttaa luuytimen mikroympäristöä ja tekee sen epäsuotuisammaksi kasvainsolujen kasvulle; verisuonten kasvun estäminen ja kivun esto. - In vitro: Estää osteoblastien lisääntymistä, suora kasvainsoluihin kohdistuva sytostaattinen ja proapoptoottinen toiminta, synergistinen sytostaattinen vaikutus muiden syöpälääkkeiden kanssa, estää kiinni tarttumista ja tunkeutumista. Kliinisten tutkimusten tulokset luustotapahtumien ehkäisemisestä potilailla, joilla on luustosta lähtöisin oleva tai luustoon levinnyt pitkälle edennyt syöpä Ensimmäisessä satunnaistetussa kaksoissokotetussa lumelääkekontrolloidussa tutkimuksessa verrattiin 4 mg:n annoksin toteutettua tsoledronihappohoitoa lumelääkkeeseen luustoon liittyvien tapahtumien (skeletal related events, SRE) ehkäisemisessä eturauhassyöpäpotilailla. 4 mg:n tsoledronihappohoito pienensi merkitsevästi niiden potilaiden osuutta, joilla ilmeni vähintään yksi luustoon liittyvä tapahtuma (SRE), pidensi mediaaniaikaa ensimmäisen luustoon liittyvän tapahtuman ilmaantumiseen yli viidellä kuukaudella ja vähensi tapahtumien vuosittaista ilmaantuvuutta potilasta kohden eli luustosairastuvuutta. Monitapahtumaanalyysi osoitti luustoon liittyvien tapahtumien kehittymisriskin pienentyneen tsoledronihappohoitoa annoksella 4 mg saaneiden ryhmässä 36 % lumelääkeryhmään verrattuna. Tsoledronihappohoitoa annoksella 4 mg saaneet potilaat raportoivat vähemmän kivun lisääntymistä kuin potilaat, jotka saivat lumelääkettä. Erot olivat merkitseviä kuukausina 3, 9, 21 ja 24. Tsoledronihappohoitoa annoksella 4 mg saaneiden potilaiden ryhmässä havaittiin vähemmän patologisia murtumia. Hoidon teho oli heikompi potilailla, joilla oli blastisia leesioita. Tehokkuustulokset on esitetty taulukossa 2. Toiseen tutkimukseen osallistui potilaita, joilla oli jokin muu kiinteä kasvain kuin rinta- tai eturauhassyöpä. Tsoledronihappo annoksella 4 mg vähensi merkitsevästi luustoon liittyvien tapahtumien lukumäärää, pidensi mediaaniaikaa ensimmäisen luustoon liittyvän tapahtuman ilmaantumiseen yli kahdella kuukaudella ja vähensi luustosairastuvuutta. Monitapahtuma-analyysi osoitti luustoon liittyvien tapahtumien kehittymisriskin pienentyneen tsoledronihappohoitoa annoksella 4 mg saaneiden ryhmässä 30,7 % lumelääkeryhmään verrattuna. Tehokkuustulokset on esitetty taulukossa 3. Taulukko 2: Tehokkuus tulokset (hormonihoitoa saavat eturauhassyöpäpotilaat) SRE (+TIH) Murtumat* Luun sädehoito Tsoledroni happo 4 mg Lumelääk e Tsoledroniha ppo 4 mg 9 Lumelääke Tsoledroniha ppo 4 mg Lumelääke n Potilaiden osuus, joilla esiintyi SRE (%)
10 p-arvo Mediaaniaika SRE:n ilmaantumiseen (päivinä) ES ES ES 640 p-arvo Luustosairastuv uus p-arvo Useiden tapahtumien sairasta koskevan riskin pieneneminen* * (%) 36 - NA NA NA NA p-arvo NA NA * Sisältää nikamamurtumat ja muut kuin nikamamurtumat ** Sisältää kaikki luustotapahtuma, niiden kokonaismäärän sekä ajan jokaisen tapahtuman ilmaantumiseen tutkimuksen aikana ES Ei saavutettu NA Ei käytettävissä Taulukko 3: Tehokkuustulokset (potilaat, joilla on muita kiinteitä kasvaimia kuin rinta- tai eturauhassyöpä) SRE (+TIH) Murtumat* Luun sädehoito Tsoledroni happo 4 mg Lumelääk e Tsoledroniha ppo 4 mg 10 Lumelääke Tsoledroniha ppo 4 mg Lumelääke n Potilaiden osuus, joilla esiintyi SRE (%) p-arvo Mediaaniaika SRE:n ilmaantumiseen (päivinä) ES ES p-arvo Luustosairastuv uus p-arvo Useiden tapahtumien sairasta koskevan riskin pieneneminen* * (%) NA NA NA NA
11 p-arvo NA NA * Sisältää nikamamurtumat ja muut kuin nikamamurtumat ** Sisältää kaikki luustotapahtuma, niiden kokonaismäärän sekä ajan jokaisen tapahtuman ilmaantumiseen tutkimuksen aikana ES Ei saavutettu NA Ei käytettävissä Kolmannessa III vaiheen satunnaistetussa kaksoissokkotutkimuksessa verrattiin tsoledronihappoa annoksella 4 mg pamidronaattiin annoksella 90 mg 3 4 viikon välein annosteltuina. Tutkimukseen osallistui potilaita, joilla oli multippeli myelooma tai rintasyöpä, johon liittyi ainakin yksi luuleesio. Tulokset osoittivat, että tsoledronihappo 4 mg:n annoksena oli luustotapahtumien ehkäisyssä yhtä tehokas kuin 90 mg pamidronaattia. Monitapahtuma-analyysi paljasti merkitsevän, 16 %:n riskin pienentymisen potilailla, joita hoidettiin 4 mg:lla tsoledronihappoa verrattuna pamidronaattihoitoa saaneisiin potilaisiin. Tehokkuustulokset on esitetty taulukossa 4. Taulukko 4: Tehokkuus tulokset (rintasyöpäpotilaat ja multippeliä myeloomaa sairastavat potilaat) SRE (+TIH) Murtumat* Luun sädehoito Tsoledroni happo 4 mg Pamidron aatti 90 mg Tsoledroniha ppo 4 mg 11 Pamidronaa tti 90 mg Tsoledroniha ppo 4 mg Pamidrona atti 90 mg n Potilaiden osuus, joilla esiintyi SRE (%) p-arvo Mediaaniaika SRE:n ilmaantumiseen (päivinä) ES 714 ES ES p-arvo Luustosairastuv uus p-arvo Useiden tapahtumien sairasta koskevan riskin pieneneminen* * (%) 16 - NA NA NA NA p-arvo NA NA * Sisältää nikamamurtumat ja muut kuin nikamamurtumat ** Sisältää kaikki luustotapahtuma, niiden kokonaismäärän sekä ajan jokaisen tapahtuman ilmaantumiseen tutkimuksen aikana ES Ei saavutettu NA Ei käytettävissä Tsoledronihappoa 4 mg:n annoksella tutkittiin myös satunnaistetussa kaksoissokotetussa lumekontrolloidussa tutkimuksessa 228 potilaalla, joilla oli rintasyövän aiheuttamia dokumentoituja luumetastaaseja. Tutkimuksessa arvioitiin tsoledronihapon (4 mg:n annoksella) vaikutusta luustotapahtumien
12 (SRE) taajuussuhteeseen, joka laskettiin jakamalla luustotapahtumien (lukuun ottamatta hyperkalsemiaa ja mukautettuna aiempiin luunmurtumiin) kokonaismäärä riskiperiodilla. Potilaat saivat vuoden ajan joko 4 mg tsoledronihappoa tai lumelääkettä joka neljäs viikko. Potilaat jaettiin tasan tsoledronihappo- ja lumeryhmiin. Luustotapahtumien taajuussuhde oli tsoledronihapolla 0,628 ja lumelääkkeellä 1,096 (tapahtumia/henkilö vuoden aikana). Tsoledronihappohoitoa saaneessa ryhmässä 29,8 %:lla potilaista oli vähintään yksi luustotapahtuma (hyperkalsemiaa lukuun ottamatta), kun lumeryhmässä vastaava luku oli 49,6 % (p = 0,003). Tsoledronihapporyhmässä ensimmäisen luustotapahtuman kehittymiseen kuluvan ajan mediaania ei saavutettu tutkimuksen loppuun mennessä, ja se oli huomattavasti pidempi kuin lumehoidossa (p = 0,007). Monitapahtuma-analyysissä 4 mg:n tsoledronihappohoito pienensi luustotapahtumien riskiä 41 %:lla (riskisuhde = 0,59; p = 0,019) lumehoitoon verrattuna. Tsoledronihappohoitoa saaneessa ryhmässä kipu (Brief Pain Inventory (BPI) -asteikolla arvioituna) alkoi vähentyä tilastollisesti merkitsevästi lähtötilanteeseen verrattuna neljän viikon kuluttua verrattuna lumelääkkeeseen (kuva 1). Tsoledronihapporyhmässä kipu oli johdonmukaisesti perustason alapuolella, ja kivun lievittymiseen liittyi vähäisempi kipulääkkeiden käyttö. Kuva 1: Keskiarvomuutokset lähtötilanteesta BPI-asteikolla. Tilastollisesti merkitsevät erot on merkitty (*p < 0,05) vertailuhoitojen välille (4 mg tsoledronihappoa vs. lumelääke). Δ: Lumelääke : Tsoledronihappo (Osate) Kliinisten tutkimusten tulokset kasvaimen aiheuttaman hyperkalsemian hoidon osalta Kasvaimen aiheuttamaa hyperkalsemiaa koskevissa kliinisissä tutkimuksissa on osoitettu, että tsoledronihapon vaikutukselle on ominaista seerumin kalsiumpitoisuuden pieneneminen ja kalsiumin erittyminen virtsaan. I vaiheen annostutkimuksissa lievää tai kohtalaista kasvaimen aiheuttamaa hyperkalsemiaa sairastaneilla potilailla tutkitut vaikuttavat annokset olivat noin 1,2 2,5 mg. Tsoledronihapon (4 mg) ja pamidronaatin (90 mg) vaikutusten vertaamiseksi kasvaimen aiheuttamaa hyperkalsemiaa koskevan kahden keskeisen monikeskustutkimuksen tulokset yhdistettiin etukäteen suunnitellussa analyysissä. Korjattu seerumin kalsiumpitoisuus normalisoitui nopeammin päivänä 4 12
13 annoksella 8 mg tsoledronihappoa ja päivänä 7 annoksilla 4 mg ja 8 mg tsoledronihappoa. Vasteprosentit olivat seuraavat: Taulukko 5: Täydellisen vasteen saaneiden potilaiden osuus eri päivinä kasvaimen aiheuttamaa hyperkalsemiaa koskevissa yhdistetyissä tutkimuksissa Päivä 4 Päivä 7 Päivä 10 Tsoledronihappo 4 mg (n = 86) 45,3 % (p = 0,104) 82,6 % (p = 0,005)* 88,4 % (p = 0,002)* Tsoledronihappo 8 mg (n = 90) 55,6 % (p = 83,3 % (p = 0,010)* 86,7 % (p = 0,015)* 0,021)* Pamidronaatti 90 mg (n = 99) 33.3% 63.6% 69.7% *p-arvot pamidronaattiin nähden. Veren kalsiumpitoisuuden normalisoitumiseen kulunut mediaaniaika oli neljä päivää. Mediaaniaika relapsiin (albumiinin suhteen korjatun seerumin kalsiumpitoisuuden suurenemiseen uudelleen arvoon 2.9 mmol/l) oli päivää tsoledronihappohoitoa saaneilla ja 17 päivää 90 mg pamidronaattia saaneilla potilailla (p = 0,001 tsoledronihappoa 4 mg ja p = 0,007 tsoledronihappoa 8 mg saaneiden potilaiden ryhmässä). Mainittujen kahden tsoledronihappoannosten välillä ei ollut tilastollisesti merkitsevää eroa. Kliinisissä tutkimuksissa hoidettiin uudelleen 8 mg:lla tsoledronihappoa 69 potilasta, joiden tila uusi tai jotka eivät vastanneet ensimmäiseen hoitoon (tsoledronihappo 4 mg, 8 mg tai pamidronaatti 90 mg). Näiden potilaiden vasteprosentti oli noin 52 %. Koska potilaita hoidettiin uudelleen vain 8 mg:n annoksella, tietoja 4 mg:n tsoledronihappoannokseen vertaamiseksi ei ole. Kliinisissä tutkimuksissa potilailla, joilla oli kasvaimen aiheuttama hyperkalsemia, yleinen turvallisuusprofiili kaikissa kolmessa hoitoryhmässä (4 tai 8 mg tsoledronihappoa tai 90 mg pamidronaattia) oli samankaltainen haittavaikutusten tyypin ja vaikeusasteen suhteen. Pediatriset potilaat Kliinisten tutkimusten tulokset vaikeaa osteogenesis imperfectaa sairastavilla 1 17-vuotiailla lapsipotilailla Laskimoon annettavan tsoledronihapon vaikutuksia vaikeaa osteogenesis imperfectaa (tyypit I, III ja IV) sairastavilla 1 17-vuotiailla lapsipotilailla verrattiin laskimoon annettavaan pamidronaattihoitoon yhdessä kansainvälisessä satunnaistetussa avoimessa monikeskustutkimuksessa, jonka tsoledronihapporyhmään kuului 74 ja pamidronaattiryhmään 76 potilasta. Tutkimuksen hoitovaihe kesti 12 kk, ja sitä edelsi 4 9 viikon seulontavaihe, jonka aikana osallistujat käyttivät D-vitamiini- ja kalsiumlisää vähintään kahden viikon ajan. 1 <3-vuotiaat potilaat saivat kliinisen tutkimusohjelman puitteissa 0,025 mg/kg tsoledronihappoa (maksimikerta-annos 0,35 mg) kolmen kuukauden välein ja 3 17-vuotiaat potilaat 0,05 mg/kg tsoledronihappoa (maksimikerta-annos 0,85 mg) kolmen kuukauden välein. Kerran tai kahdesti vuodessa annosteltavan tsoledronihapon yleistä pitkäaikaisturvallisuutta sekä pitkäaikaisturvallisuutta munuaisten kannalta arvioitiin 12 kuukauden pituisessa jatkotutkimuksessa lapsilla, jotka olivat suorittaneet vuoden kestäneen tsoledronihappo- tai pamidronaattihoidon loppuun varsinaisen tutkimuksen puitteissa. Tutkimuksen ensisijaisena päätetapahtumana oli lannerangan luuntiheyden (BMD) prosentuaalinen muutos lähtötilanteeseen nähden 12 kuukauden hoidon jälkeen. Tutkimuksen asetelma ei ollut riittävän vahva, jotta pystyttäisiin vahvistamaan tsoledronihapon kliinisiä etuja BMD:n suhteen. Erityisesti ei ollut selkeää tehonäyttöä murtumien ja kivun esiintyvyyteen. Vaikeaa osteogenesis imperfectaa sairastavista potilaista alaraajojen pitkien luiden murtumahaittoja ilmoitettiin noin 24 %:lla (reisiluu) ja 14 %:lla (sääriluu) tsoledronihappohoitoa saaneista potilaista ja vastaavasti 12 %:lla ja 5 %:lla pamidronaattihoitoa saaneista potilaista taudin tyypistä ja murtumien syystä riippumatta. Vertailukelpoinen murtumien kokonaisilmaantuvuus tsoledronaattihoitoa ja pamidronaattihoitoa saaneilla potilailla oli 43 % (32/74) vs. 41 % (31/76). Murtumariskin tulkintaa vaikeuttaa se, että vaikeaa osteogenesis imperfectaa sairastavilla esiintyy yleisesti murtumia itse tautiprosessin vuoksi. 13
14 Tässä populaatiossa havaitut haittavaikutukset olivat luonteeltaan samanlaisia kuin mitä on aiemmin havaittu luustosta lähtöisin olevia tai luustoon levinneitä pitkälle edenneitä syöpiä sairastavilla aikuisilla (ks. kohta 4.8). Haittavaikutukset on esitetty taulukossa 6 yleisyyden mukaan ryhmiteltyinä. Ryhmittelyssä käytetään seuraavaa vakiintunutta luokitusta: hyvin yleinen ( 1/10), yleinen ( 1/100, <1/10), melko harvinainen ( 1/1 000, <1/100), harvinainen ( 1/10 000, <1/1 000), hyvin harvinainen (<1/10 000), tuntematon (koska saatavissa oleva tieto ei riitä arviointiin). Taulukko 6: Vaikeaa osteogenesis imperfectaa sairastavilla lapsilla havaitut haittavaikutukset¹ Hermosto Päänsärky Sydän Takykardia Hengityselimet, rintakehä ja välikarsina Nenänielutulehdus Ruoansulatuselimistö Hyvin yleiset: Oksentelu, pahoinvointi Vatsakipu Luusto, lihakset ja sidekudos Yleisoireet ja antopaikassa todettavat haitat Hyvin yleiset: Tutkimukset Hyvin yleiset: Raajojen kipu, nivelkipu, tuki- ja liikuntaelimistön kipu Kuume, väsymys Akuutin vaiheen reaktio, kipu Hypokalsemia Hypofosfatemia ¹ Haittavaikutuksia, joiden esiintyvyystiheys oli < 5 %, arvioitiin lääketieteellisesti ja havaittiin, että nämä tapaukset ovat johdonmukaisia tsoledronihapon hyvin vakiintuneen turvallisuusprofiilin kanssa (ks. kohta 4.8) Vaikeaa osteogenesis imperfectaa sairastavilla lapsilla tsoledronihappohoitoon näyttää liittyvän pamidronaattihoitoa suurempi akuutin vaiheen reaktioiden, hypokalsemian ja selittämättömän takykardian riski, mutta tämä eroavaisuus pieneni seuraavien infuusioiden jälkeen. Euroopan lääkevirasto on myöntänyt vapautuksen velvoitteesta toimittaa tutkimustulokset tsoledronihapon käytöstä kaikkien pediatristen potilasryhmien hoidossa sekä kasvaimen aiheuttamassa hyperkalsemiassa että luustotapahtumien ehkäisemisessä potilailla, joilla on luustosta lähtöisin oleva tai luustoon levinnyt pitkälle edennyt syöpä (ohjeet käytöstä pediatristen potilaiden hoidossa: ks. kohta 4.2). 5.2 Farmakokinetiikka Annettaessa 5 ja 15 minuutin kertainfuusiona ja toistoannostelussa 2, 4, 8 ja 16 mg tsoledronihappoa 64 potilaalle, joilla oli luustometastaaseja, saatiin seuraavat farmakokineettiset tiedot, joiden todettiin olevan annoksesta riippumattomia. Tsoledronihappoinfuusion aloittamisen jälkeen tsoledronihappopitoisuudet plasmassa suurenevat nopeasti ja saavuttavat korkeimman pitoisuuden infuusion lopussa. Tämän jälkeen pitoisuudet pienenevät nopeasti ja ovat alle 10 % korkeimmasta arvosta 4 tunnin kuluttua ja alle 1 % 24 tunnin kuluttua, minkä jälkeen seuraa pidempi jakso, jolla pitoisuus on erittäin pieni, alle 0,1 % korkeimmasta arvosta, ennen seuraavaa tsoledronihappoinfuusiota päivänä
15 Laskimoon annettu tsoledronihappo eliminoituu kolmivaiheisesti: se häviää nopeasti kahdessa vaiheessa verenkierrosta; puoliintumisajat ovat t½α 0,24 ja t½β 1,87 tuntia. Tätä seuraa pitkä eliminaatiojakso, ja terminaalinen puoliintumisaika t½γ on 146 tuntia. Joka 28. päivä tapahtuneessa toistoannostelussa tsoledronihapon ei havaittu kumuloituvan plasmaan. Tsoledronihappo ei metaboloidu, ja se erittyy muuttumattomana munuaisten kautta. Ensimmäisten 24 tunnin aikana 39 ± 16 % annoksesta erittyy virtsaan ja loppu sitoutuu lähinnä luukudokseen. Luukudoksesta se vapautuu erittäin hitaasti takaisin systeemiseen verenkiertoon ja eliminoituu munuaisten kautta. Elimistön kokonaispuhdistuma on annoksesta riippumatta 5,04 ± 2,5 l/h, eikä sukupuoli, ikä, rotu tai paino vaikuta siihen. Infuusioajan pidentäminen 5 minuutista 15 minuuttiin pienensi tsoledronihappopitoisuutta 30 % infuusion lopussa mutta ei vaikuttanut AUC:hen. Tsoledronihapon farmakokineettisten tunnuslukujen vaihtelu potilaiden kesken oli suuri, kuten muillakin bisfosfonaateilla. Tsoledronihapon farmakokinetiikasta ei ole tietoa hyperkalsemiaa eikä maksan vajaatoimintaa sairastavien potilaiden osalta. Tsoledronihappo ei inhiboi ihmisen P450-entsyymejä in vitro, eikä se muunnu elimistössä. Eläinkokeiden mukaan < 3 % annoksesta erittyi ulosteeseen, mikä viittaa siihen, ettei maksan toiminnalla ole oleellista merkitystä tsoledronihapon farmakokinetiikassa. Tsoledronihapon munuaispuhdistuma korreloi kreatiniinipuhdistuman kanssa; munuaispuhdistuma oli 75 ± 33 % kreatiniinipuhdistumasta. Kreatiniihipuhdistuman keskiarvo 64:llä tutkitulla syöpäpotilaalla oli 84 ± 29 ml/min (vaihteluväli ml/min). Populaatioanalyysin perusteella potilaalla, jonka kreatiniinipuhdistuma on 20 ml/min (vaikea munuaisten vajaatoiminta), ennustettu tsoledronihapon puhdistuma on 37 % ja potilaalla, jonka kreatiniinipuhdistuma on 50 ml/min (kohtalainen vajatoiminta), 72 % verrattuna potilaaseen, jonka kreatiinipuhdistuma on 84 ml/min. Vaikeaa munuaisten vajaatoimintaa sairastavien potilaiden (kreatiniinipuhdistuma < 30 ml/min) kohdalla farmakokinetiikasta on vain vähän tietoa. Tsoledronihapolla ei ole affiniteettia verisoluihin. Se sitoutuu vain vähän plasman proteiineihin (noin 56 %), ja proteiineihin sitoutuminen on tsoledronihappopitoisuudesta riippumatonta. Erityisryhmät Pediatriset potilaat Rajalliset farmakokinetiikan tiedot vaikeaa osteogenesis imperfectaa sairastavista lapsista viittaavat siihen, että tsoledronihapon farmakokinetiikka on 3 17-vuotiailla lapsilla samankaltainen kuin samanlaisia annoksia (mg/kg) käyttävillä aikuisilla. Ikä, paino, sukupuoli ja kreatiniinipuhdistuma eivät nähtävästi vaikuta systeemiseen tsoledronihappoaltistukseen. 5.3 Prekliiniset tiedot turvallisuudesta Akuutti toksisuus Suurin ei-letaali kerta-annos laskimoon oli hiirellä 10 mg/kg ja rotalla 0,6 mg/kg. Subkrooninen ja krooninen toksisuus Tsoledronihappo oli hyvin siedetty, kun sitä annettiin rotalle ihon alle ja koiralle laskimoon enimmillään 0,02 mg/kg vuorokaudessa neljän viikon ajan. Rotilla 0,001 mg/kg vuorokaudessa ihon alle ja koirilla 0,005 mg/kg kerran 2 3 vuorokauden välein laskimoon enimmillään 52 viikon ajan olivat myös hyvin siedettyjä. Yleisin havainto toistoannoksella tehdyissä tutkimuksissa oli primaarin hohkaluun lisääntyminen kasvavien eläinten pitkien luiden varsiosassa lähes kaikilla annostasoilla merkkinä valmisteen farmakologisesta luun resorptiota estävästä vaikutuksesta. 15
16 Munuaisvaikutuksia koskevat turvallisuusmarginaalit olivat kapeat pitkäaikaisissa toistuvaa parenteraalista annostusta käyttäen tehdyissä eläintutkimuksissa, mutta kumulatiivinen haittavaikutukseton taso (NOAEL) kerta-antoa (1,6 mg/kg) ja toistuvaa antoa (0,06 0,6 mg/kg/vrk) käyttäen enimmillään kuukauden kestäneissä tutkimuksissa ei viitannut munuaisvaikutuksiin, kun käytettiin annoksia, jotka olivat vähintään ihmiselle tarkoitetun maksimaalisen hoitoannoksen suuruisia. Pitkäaikainen toistuva anto annoksina, jotka vastaavat ihmisille tarkoitettua tsoledronihapon suurinta hoitoannosta, aiheutti toksisia vaikutuksia muissa elimissä, kuten maha-suolikanavassa, maksassa, pernassa ja keuhkoissa sekä laskimon punktiokohdassa. Lisääntymistoksisuus Tsoledronihappo oli teratogeeninen rotalla 0,2 mg/kg:n ihonalaisina annoksina. Vaikka teratogeenisuutta tai sikiötoksisuutta ei kaniinilla havaittu, emoon kohdistuvaa toksisuutta havaittiin. Rotalla havaittiin synnytyksen vaikeutumista pienimmällä annostasolla (0,01 mg/kg). Mutageenisuus ja karsinogeenisuus Mutageenisuuskokeiden perusteella tsoledronihappo ei ollut mutageeninen, eivätkä karsinogeenisuustutkimukset viitanneet siihen, että tsoledronihappo olisi karsinogeeninen. 6. FARMASEUTTISET TIEDOT 6.1 Apuaineet Mannitoli Natriumsitraatti Vesi injektioliuosta varten 6.2 Yhteensopimattomuudet Mahdollisten yhteensopivuusongelmien välttämiseksi Osate-konsentraatti on laimennettava joko 0,9 % m/v:n natriumkloridiliuoksella tai 5 % m/v:n glukoosiliuoksella. Lääkevalmistetta ei saa sekoittaa kalsiumia tai muita kahdenarvoisia kationeja sisältävien infuusioliuosten, kuten Ringer-laktaatin, kanssa, ja se on annettava kerta-annoksena laskimoon erillisellä infuusioletkulla. 6.3 Kestoaika 30 kuukautta 5 ml:n syklo-olefiinipolymeeripullossa (COP) olevalle Osate-valmisteelle. 24 kuukautta 5 ml:n lasipullossa (tyyppi I) olevalle Osate-valmisteelle. Kaikkia injektiopullotyyppejä ei välttämättä ole myynnissä. Laimennuksen jälkeen: Kemiallinen ja fysikaalinen käytönaikainen säilyvyys on osoitettu 24 tunnin aikana lämpötilassa 2 C 8 C. Mikrobiologiselta kannalta laimennettu infuusioliuos tulee kuitenkin käyttää välittömästi. Ellei liuosta käytetä välittömästi, käyttäjä vastaa käyttöä edeltävästä säilytysajasta ja -olosuhteista; tavallisesti enintään 24 tuntia lämpötilassa 2 C 8 C. Jääkaappikylmän liuoksen tulee antaa tasoittua huoneenlämpötilaan ennen antamista. 6.4 Säilytys Tämän lääkkeen säilytyksessä ei tarvitse noudattaa erityisiä säilytysolosuhteita ennen injektiopullon avaamista ja konsentraatin laimentamista. Laimennettujen infuusioliuosten säilytysolosuhteet: ks. kohta Pakkaustyyppi ja pakkauskoot Osate 4 mg/5 ml infuusiokonsentraatti, liuosta varten-valmisteen pakkauskoot ovat 1, 4 ja 10 injektiopulloa. Kaikkia pakkauskokoja ei välttämättä ole myynnissä 16
17 Valmiste on pakattu joko 5 ml:n värittömään syklo-olefiinipolymeerimuovipulloon (COP) tai värittömään 5 ml:n lasipulloon (tyyppi I). Pakkaukset ovat muodoltaan ja kooltaan identtiset. Injektiopullot on suljettu klorobutyylikumitulpalla ja alumiinisuojalla, jossa on muovinen repäisyosa. 6.6 Erityiset varotoimet hävittämiselle ja muut käsittelyohjeet Ennen antamista injektiopullosta otettu tai ruiskuun vedetty 5,0 ml:n määrä konsentraattia täytyy laimentaa edelleen 100 ml:lla infuusioliuosta, joka ei sisällä kalsiumia (0,9 % m/v natriumkloridiliuosta tai 5 % m/v glukoosiliuosta). Lisätietoja Osaten käsittelystä sekä pienennettyjen annosten valmistusohjeet on esitetty kohdassa 4.2. Infuusiota valmistettaessa on noudatettava aseptista menetelmää. Vain kertakäyttöön. Vain kirkkaan liuoksen, jossa ei ole hiukkasia tai värimuutoksia, saa käyttää. Käyttämättömiä Osate-valmisteita ei saa hävittää viemärin kautta. Käyttämätön valmiste tai jäte on hävitettävä paikallisten vaatimusten mukaisesti. 7. MYYNTILUVAN HALTIJA Stragen Nordic A/S Helsingørsgade 8C, 3400 Hillerød Tanska Tel: MYYNTILUVAN NUMERO(T) MYYNTILUVAN MYÖNTÄMISPÄIVÄMÄÄRÄ/UUDISTAMISPÄIVÄMÄÄRÄ Myyntiluvan myöntämisen päivämäärä: Myyntiluvan uusimisen päivämäärä: 10. TEKSTIN MUUTTAMISPÄIVÄMÄÄRÄ
Zoledronic Acid Accord 4 mg/5 ml infuusiokonsentraatti, liuosta varten
1. LÄÄKEVALMISTEEN NIMI Zoledronic Acid Accord /5 ml infuusiokonsentraatti, liuosta varten 2. VAIKUTTAVAT AINEET JA NIIDEN MÄÄRÄT Yksi infuusiokonsentraattia sisältävä 5 ml:n injektiopullo sisältää tsoledronihappomonohydraattia
Yksi 5 ml injektiopullo infuusiokonsentraattia sisältää 4 mg tsoledronihappoa, joka vastaa 4,264 mg tsoledronihappoa monohydraattina.
1. LÄÄKEVALMISTEEN NIMI Tsoledron 4 mg/5 ml infuusiokonsentraatti, liuosta varten 2. VAIKUTTAVAT AINEET JA NIIDEN MÄÄRÄT Yksi 5 ml injektiopullo infuusiokonsentraattia sisältää 4 mg tsoledronihappoa, joka
LIITE I VALMISTEYHTEENVETO 1 1. LÄÄKEVALMISTEEN NIMI Zoledronic Acid Teva 4 mg/5 ml infuusiokonsentraatti, liuosta varten 2. VAIKUTTAVAT AINEET JA NIIDEN MÄÄRÄT Yksi 5 ml injektiopullo infuusiokonsentraattia
LIITE I VALMISTEYHTEENVETO 1 1. LÄÄKEVALMISTEEN NIMI Zoledronic acid Mylan 4 mg/5 ml infuusiokonsentraatti, liuosta varten 2. VAIKUTTAVAT AINEET JA NIIDEN MÄÄRÄT Yksi 5 ml injektiopullo infuusiokonsentraattia
LIITE I VALMISTEYHTEENVETO 1 1. LÄÄKEVALMISTEEN NIMI Zoledronic Acid Hospira 4 mg/5 ml infuusiokonsentraatti, liuosta varten 2. VAIKUTTAVAT AINEET JA NIIDEN MÄÄRÄT Yksi 5 ml:n injektiopullo konsentraattia
Yksi 100 ml:n pullo liuosta sisältää 4 mg tsoledronihappoa (monohydraattina). Yksi ml liuosta sisältää 0,04 mg tsoledronihappoa (monohydraattina).
1. LÄÄKEVALMISTEE IMI Tsoledronihappo medac 4 mg/100 ml infuusioneste, liuos 2. VAIKUTTAVAT AIEET JA IIDE MÄÄRÄT Yksi 100 ml:n pullo liuosta sisältää 4 mg tsoledronihappoa (monohydraattina). Yksi ml liuosta
1. LÄÄKEVALMISTEEN NIMI Tsoledronihappo Hameln 4 mg/5ml infuusiokonsentraatti, liuosta varten 2. VAIKUTTAVAT AINEET JA NIIDEN MÄÄRÄT Yksi 5 ml injektiopullo infuusiokonsentraattia sisältää 4 mg tsoledronihappoa,
LIITE I VALMISTEYHTEENVETO 1 1. LÄÄKEVALMISTEEN NIMI Tsoledronihappo medac 4 mg/5 ml infuusiokonsentraatti, liuosta varten 2. VAIKUTTAVAT AINEET JA NIIDEN MÄÄRÄT Yksi konsentraattia sisältävä 5 ml:n injektiopullo
VALMISTEYHTEENVETO. Zoledronic Acid Fresenius Kabi 4 mg/5 ml infuusiokonsentraatti, liuosta varten
VALMISTEYHTEENVETO 1. LÄÄKEVALMISTEEN NIMI Zoledronic Acid Fresenius Kabi 4 mg/5 ml infuusiokonsentraatti, liuosta varten 2. VAIKUTTAVAT AINEET JA NIIDEN MÄÄRÄT Yksi 5 ml infuusiokonsentraattia sisältävä